
Budapest Főváros XIII. Kerületi Önkormányzat Polgármesteri Hivatala elkötelezett a jogszerű, szakszerű, ügyfélközpontú, környezettudatos, információbiztonsági és korrupcióellenes működés mellett. A Hivatal az MSZ EN ISO 9001:2015, az MSZ EN ISO 14001:2015, az MSZ ISO/IEC 27001:2023 és az MSZ ISO 37001:2025 szabvány követelményeinek megfelelő integrált irányítási rendszert működtet és folyamatosan fejleszt.

Ennek keretében:
· megismerjük és figyelembe vesszük az ügyfelek, a lakosság és más érdekelt felek elvárásait,
· teljesítjük a működésünkre vonatkozó jogszabályi, hatósági, szakmai, szerződéses és egyéb alkalmazandó követelményeket,
· biztosítjuk a jogszerű, pártatlan, átlátható, kiszámítható és ügyfélközpontú közigazgatást,
· folyamatosan fejlesztjük szolgáltatásaink minőségét, hozzáférhetőségét és az elektronikus ügyintézés lehetőségeit,
· Védjük a környezetet, megelőzzük a környezetszennyezést, takarékosan használjuk az erőforrásokat, és tevékenységeink során figyelembe vesszük az éghajlatváltozást, valamint az általunk befolyásolható környezeti hatásokat.védjük az általunk kezelt információk bizalmasságát, sértetlenségét és rendelkezésre állását,
· azonosítjuk és kezeljük a minőségirányítási, környezeti, információbiztonsági és korrupciós kockázatokat,
· biztosítjuk a munkatársak megfelelő felkészültségét és rendszeres tudatosítását,
· mérhető vagy értékelhető célokat határozunk meg, és rendszeresen értékeljük azok teljesítését,
· a tapasztalatok, visszajelzések, ellenőrzések és auditok alapján folyamatosan fejlesztjük működésünket.


ANTIKORRUPCIÓS ELKÖTELEZETTSÉGÜNK

A Hivatal a korrupcióval szemben zéró toleranciát alkalmaz, és megtiltja a korrupció valamennyi formáját.
Rendszeresen értékeljük korrupciós kockázatainkat, és azokkal arányos kontrollokat működtetünk. Megelőzzük és kezeljük az összeférhetetlenséget, szabályozzuk az ajándékok, a vendéglátás és más előnyök elfogadását vagy nyújtását.
Antikorrupciós kultúrát alakítunk ki és tartunk fenn. A vezetők aktív, látható és következetes példamutatással támogatják a tisztességes működést. Nem toleráljuk a korrupció megelőzését, feltárását, bejelentését vagy kivizsgálását akadályozó magatartást.
Ösztönözzük a korrupcióval, annak gyanújával vagy az Antikorrupciós Irányítási Rendszer hiányosságával kapcsolatos jóhiszemű bejelentést. Biztosítjuk a bejelentések bizalmas kezelését és a tanácskérés lehetőségét. A jóhiszemű bejelentőt, a vizsgálatban közreműködőt vagy a korrupciós kockázatot jelentő tevékenységben való részvételt jogszerűen megtagadó személyt nem érheti megtorlás vagy más hátrányos intézkedés.
A korrupció gyanúját pártatlanul és bizalmasan kivizsgáljuk, és szükség esetén arányos intézkedést alkalmazunk. Az antikorrupciós követelmények megsértése a jogviszonyra vagy a szerződésre irányadó szabályok szerinti következményekkel járhat.
Az antikorrupciós funkciót betöltő személy számára biztosítjuk a szükséges felkészültséget, hatáskört, erőforrást és függetlenséget, a felső vezetőséghez való közvetlen és azonnali hozzáférést.

Az Integrált Politika keretet biztosít céljaink meghatározásához, felülvizsgálatához és eléréséhez. A Politikát munkatársainkkal és a releváns külső partnerekkel megismertetjük, a nyilvánosság számára hozzáférhetővé tesszük, és rendszeresen felülvizsgáljuk.

B u d a p e s t, 2026. augusztus 2

